*LŠTA pasiūlymai daugiabučių namų vidaus šildymo ir karšto vandens sistemų modernizavimui skatinti 2021-10-05*

1. **Mažosios renovacijos skatinimas pagal dabartinį APVA/BETA organizacinį modelį**
2. Mažosios renovacijos (MR), t.y. vidaus šildymo ir karšto vandens sistemų modernizavimo **kompensacines išlaidas skirti kaip fiksuotą lėšų dydį,** naudojant kriterijų EUR/m2 (pastato ploto vienetui), pagal renovacijos tipą (apimtį): šilumos punkto (ŠP) modernizavimas, šildymo stovų subalansavimo įrenginiai, individuali šilumos apskaita ir reguliavimas ar pan. Didesnis įkainis skiriamas prioritetinėms energetinio efektyvinimo priemonėms. Tokios sistemos administravimas daug paprastesnis, būtų skatinama taupiau ir tikslingiau naudoti nekompensuojamos išlaidas, geresnė paskata renovuoti didelius pastatus, kur energijos sutaupymo potencialas didesnis.
3. **Kompensacijos už padarytą renovaciją spartesnis išmokėjimas** - griežtai per nustatytą protingą laikotarpį. Ilgos ir sudėtingos administracinės procedūros apsunkina projektų įgyvendinimą, priverčia skolintis apyvartinių lėšų, kurių reikia atsiskaitymui su rangovais ir už prekes. BETA delsia pervesti kompensacines išmokas po kelis mėnesius.
4. Sudaryti sąlygas **pareiškėjams gauti lengvatinį kreditą** su **fiksuotomis palūkanomis.** Nei bendrija, nei šilumos tiekėjas negali pasiskolinti iš VIPA fondų. Vartotojams netinka kintamos palūkanos – jas reikia užfiksuoti, valstybės draudimo fondo pagalba ar pan.
5. **Šilumos tiekėjas** galėtų būti tiek pareiškėjas, tiek **finansinės paramos gavėjas.** Dabartinis administravimas apsunkintas ir rizikingas, nes kyla rizika atgauti pinigus pareiškėjui, kai jis investuoja savo lėšas: BETA kompensaciją perveda bendrijai (administratoriui), o šilumos tiekėjas gali neatgauti. Tikslinės lėšos turi būti panaudojamos tikslingai ir be tarpinių operacijų.
6. **100 proc. kompensuoti** projektinės **dokumentacijos parengimą** (Paprastojo remonto aprašą, kt. dokumentus). Taip pastato valdytojas ar kitas subjektas būtų labiau suinteresuotas pradėti MR procesą, o pastato bendraturčiai turėdami projektinę dokumentaciją galėtų efektyviau ieškoti rangovų ir tartis dėl MR, nerizikuodami prarasti įdėtų lėšų, jeigu negautų paramos procesui sustotus ar panašiai.
7. **100 proc. kompensuoti** projekto **administravimo išlaidas.** Į administravimo išlaidas įtraukti skatinamąjį pelningumą paraiškos teikėjui. Tai paskatintų daugiau ūkio subjektų dalyvauti MR kampanijoje, nes tai būtų finansiškai saugiau ir patikimiau. Atsirastų didesnė konkurencija tarp MR vykdytojų.
8. **Suteikti teisę ir sąlygas šilumos tiekėjui**, kaip galimam MR paraiškos teikėjui, organizuoti bendrasavininkų susirinkimą ir **pristatyti informaciją apie pastato būklę ir pateikti siūlymus dėl renovacijos galimybių** bei sprendimų priėmimui. Šiuo metu, jei bendrija nesuinteresuota, o administratorius bijo šilumos tiekėjo konkurencijos, gyventojų nepasiekia detali informacija apie „mažosios renovacijos“ galimybes. Šilumos tiekėjas (paraiškos teikėjas) bendrijos ar administratoriaus geranoriškumu kviečiamas tik svečio teisėmis.
9. **Įpareigoti pastatų valdytojus** (vidaus sistemų prižiūrėtojus) kasmet realiai informuoti šilumos vartotojus apie jų pastato energetinį efektyvumą ir apie MR galimybes. Efektyvią kontrolę turėtų atlikti VERT ir savivaldybių administracija pagal savo kompetenciją.
10. **Apmokėti nepasiturintiems gyventojams** tenkančias projekto įgyvendinimo **išlaidas**.
11. **Parengti tipines sutartis** tarp paraiškos teikėjo (šilumos tiekėjo) ir paramos gavėjo (administratorių, bendrijų) ir kitus dokumentus būtinus MR atlikimui.
12. **Mažosios renovacijos vykdymas pagal daugiabučių namų atnaujinimo (modernizavimo) programos, patvirtintos Vyriausybės, principą.**
    * + 1. Mažoji renovacija kaip atskiras didžiosios renovacijos atvejis, vykdomas pagal tas pačias procedūras.

* + - 1. Kompensacinių išmokų formą keičiama į finansinės paramos formą.
      2. Vykdant daugiabučių namų renovaciją, pagal Vyriausybės patvirtintą programą, į projekto apimtį būtina įtraukti vidaus šildymo ir karšto vandens sistemų modernizavimą, jei šilumos punktas neturi galimybės palaikyti vidaus patalpų temperatūrą pagal lauko oro temperatūros pokyčius

1. **Privaloma mažoji renovacija, minimalių energetinio efektyvumo reikalavimų neatitinkančiuose pastatuose**
   * + 1. Privalomai kaupiamas tikslinis mokestis „inžinerinei“ renovacijai, jeigu pastato šildymas neefektyvus ir atitinka bent vieną iš žemiau pateiktų kriterijų:

* Didelis šilumos suvartojimas šildymui - *viršija VERT patvirtintas maksimalias metines šilumos suvartojimo normas (kWh/m2 ar kWh/m3);*
* Nėra techninių galimybių užtikrinti tolygų higieninį visų patalpų šildymą;
* Vidaus šildymo ar karšto vandens sistemos viršija nustatytą eksploatacinio amžiaus ribą;
* Vidaus sistemose fiksuojami plyšimai ir kyla didelių avarijų rizika;
* Pastato šilumos punktas yra elevatorinis arba neturi automatinio šildymo režimo reguliavimo pagal išorės temperatūrą;
  + - 1. Teisės aktais **nustatyti konkrečią datą** iki kada turi būti elevatoriniai **šilumos punktai pakeisti automatiniais,** o vidaus šildymo ir karšto vandens tiekimo **sistemos subalansuotos**.

* + - 1. **Pakeisti teisinį reglamentavimą**, kad šilumos punktas - tai „Centralizuoto šilumos tiekimo technologinės grandinės dalis, skirta konkrečiam pastatui“.
      2. Privalomosios MR **investicijos susigrąžinamos** vidaus sistemų priežiūros tarifo atskira dedamąja.
      3. **Aiškus ir tikslingas ŠP nuosavybės reglamentavimas**. ŠP nuosavybė to subjekto, kuris atliko MR. Pastato bendraturčiams sumokėjus visas MR išlaidas, ŠP pereina jų nuosavybėn. Bet kuriuo atveju ŠP aptarnavimo ir eksploatavimo sąnaudas apmoka to pastato ar pastatų, kurie juo naudojasi, bendraturčiai.
      4. Nustatyti aiškius, konkrečius techninius ir energetinius **privalomuosius reikalavimus, kuomet pastato valdytojas inicijuoja „mažąją renovaciją**“ ir atlieka privalomai
* Šilumos punktų automatizavimas iki 2023 metų pabaigos?
* ŠŪĮ pataisa?
* ŠTVT pataisa, nustatoma Energetikos ministro?
* AM TA?

1. **Tolygaus šildymo užtikrinimas** subalansuojant šildymo sistemas iki 2025?
2. Jeigu pastato valdytojas to nepadaro iki numatyto termino – **MR atlieka renovacijos administratorius arba CŠT įmonė**
3. Privalomosios MR **inicijavimas** (sprendimų priėmimas):

* VERT nurodymu?
* Pastato valdytojas inicijuoja, jeigu pastatas neatitinka TA nustatytų privalomųjų reikalavimų?
* Per nustatytą laiką nepradėjus MR, ją inicijuoja šilumos tiekėjas arba savivaldybės paskirtas renovacijos administratorius

1. Privalomosios MR įgyvendinimo **supaprastinimas:**

* Gyventojai balsuoja **– „kad neprieštarauja“.** Jei sprendimui priimti surenkama nepakankamaibalsų, laikytina, kad „prieštaraujančių“ nėra?
* Vykdytojas inicijuoja ir **atlieka MR savo lėšomis**
* Atliekami **pirkimai ir montavimas** pagal viešuosius pirkimus
* **Vykdytojas kreipiasi į APVA** dėl fiksuotos kompensacijos **(EUR/vnt)**
* Likusi išlaidų dalis įskaičiuojama pastato bendraturčiams ir **sumokama iš sukauptų tikslinių lėšų** arba įskaičiuojama į šių lėšų sąnaudų biudžetą.

1. **Papildoma finansinė parama (priedas)** reikalavimų neatitinkantiems namams?
2. **Fiksuoto dydžio kompensacijos (paramos) skyrimas** kiekvienam šilumos punktui, kurį būtina keisti (EUR/KW? EUR/vnt?), o likusi dalis apmokama bendraturčių - paprastas administravimas.
3. **Nutraukiamos paramos priemonės vartotojams**, kurie nepritaria MR ir dėl to nevykdo projekto: PVM lengvata šilumai netaikoma, nemokamos kompensacijos ir t.t.